Diari Oficial de la Generalitat Valenciana


Sumari del DOGV 4401, del 18-12-2002 (2002/13995)

ACORD de 13 de novembre de 2002, de la Comissió Territorial d'Urbanisme de València, relatiu a la taxació conjunta de la rotonda VV-3019, camí Pont Nou i av. de Joan Fuster, del terme d'Aldaia.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/13918


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 13 de novembre de 2002, de la Comissió Territorial d'Urbanisme de València, relatiu a la taxació conjunta de la rotonda VV-3019, camí Pont Nou i av. de Joan Fuster, del terme d'Aldaia. [2002/X13745]
  
En relació amb l'expedient remés per l'Ajuntament d'Aldaia, relatiu a la taxació conjunta de la rotonda VV-3019, camí Pont Nou i av. Joan Fuster, del terme d'Aldaia.
  
Antecedents de fet
  
Primer. Per mitjà de Resolució de l'alcaldia, de 5 de juny de 2002, es va acordar exposar al públic el projecte d'expropiació per taxació conjunta, després d'això es va procedir a publicar els corresponents anuncis en el periòdic Levante, el Butlletí Oficial de la Província i el Diari Oficial de la Generalitat Valenciana, així com a efectuar les notificacions individuals als titulars de drets. Durant la fase d'informació al públic no es van presentar al·legacions. El 30 de juliol de 2002 la Comissió de Govern de l'Ajuntament d'Aldaia aprova el projecte d'expropiació per taxació conjunta i el remet a la Comissió Territorial per a l'aprovació definitiva.
  
Segon. L'objecte del projecte és obtindre, a través del procediment d'expropiació per taxació conjunta, els terrenys necessaris per a executar la rotonda d'intersecció de la VV-3019 amb la ronda de circumval·lació d'Aldaia, promoguda per la Diputació Provincial. El destí dels terrenys és el de sistema general viari, sòl urbanitzable, segons el PGOU d'Aldaia. La superfície afectada és de 2.099,60 m2.
  
Les parcel·les afectades són:
  
Tercer. La documentació aportada consta de memòria, valoració individualitzada i plans.
  
Quart. Durant la tramitació de l'expedient s'han sol·licitat els informes sectorials següents:
  
Gerència Regional del Cadastre, Ministeri d'Economia i Hisenda, sol·licitat el 23 d'agost de 2002 i rebut el 18 de setembre de 2002, en sentit favorable.
  
Conselleria d'Obres Públiques, Urbanisme i Transports, Servici d'Expropiacions, sol·licitat el 23 d'agost de 2002.
  
Cinqué. L'expropiació que es tramita és conseqüència del projecte que la Diputació Provincial ha redactat per a l'execució de l'accés nord a Aldaia i del qual s'executarà en una primera fase la rotonda de fi de tram objecte d'este expedient.
  
Sisé. La comissió informativa de la Comissió Territorial d'Urbanisme de València, en sessió realitzada el 5 de novembre de 2002, va emetre l'informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. Se sotmet a la Comissió Territorial d'Urbanisme de València l'aprovació definitiva del projecte d'expropiació per taxació conjunta tramitat per l'Ajuntament d'Aldaia de determinats terrenys. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme de conformitat amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3.288/1978, de 25 d'agost (RGU) i en l'article 10.d del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte, i, al mateix temps, la intervenció d'este òrgan ho és sense perjuí de la ulterior actuació del Jurat Provincial d'Expropiació, que serà el que, en última instància, d'existir oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és prou per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre Règim del Sòl i Valoracions (LRSV) disposa que: ?als efectes d'expropiació, les valoracions del sòl s'efectuaran d'acord amb els criteris establits en la present llei, qualsevol que siga la finalitat que la motive i la legislació, urbanística o d'un altre caràcter, que la legitime?. D'esta manera, en eixe simple control de legalitat que ens ocupa del que es tractarà fonamentalment és de comprovar l'adequació del projecte a esta llei i a la normativa complementària d'esta.
  
Segon. La tramitació de l'expedient d'expropiació per taxació conjunta ha sigut correcta, de conformitat amb el que resulta de l'article 36 de la Llei 6/1998, de 13 d'abril, sobre Règim del Sòl i Valoracions (LRSV) i dels apartats 2 i següents de l'article 202 del RGU, norma supletòria estatal que regula amb detall el procediment d'aprovació de les expropiacions per taxació conjunta.
  
Tercer. La documentació del projecte d'expropiació per taxació conjunta és prou, als efectes del compliment del que preceptua l'article 202.1 del RGU.
  
Quart. Els terrenys afectats per l'expropiació tenen la condició de sòl urbanitzable, destinat a sistema general viari, segons el vigent Pla General del municipi d'Aldaia, aprovat definitivament per la Comissió Territorial d'Urbanisme de València en sessió del 5 de gener de 1990.
  
Cinqué. L'article 27.2 de la LRSV establix que el valor del sòl urbanitzable: ?s'obtindrà per aplicació, a l'aprofitament que li corresponga, del valor bàsic de repercussió en polígon, que serà el deduït de les ponències de valors cadastrals?, i: ?en els supòsits d'inexistència o pèrdua de vigència dels valors de les ponències cadastrals s'aplicaran els valors de repercussió obtinguts pel mètode residual?.
  
En el present projecte s'ha optat per aplicar a l'aprofitament que els correspon, del valor bàsic de repercussió. La ponència de valors d'Aldaia establix els criteris unitaris següents:
  
Sector PP-1. Ús terciari; x= 21,14 euros.
  
Sector PP-A. Ús residencial; X= 12,38 euros.
  
Atés que els dits valors són manifestament inferiors als de mercat s'opta per aplicar el valor de mercat deduït de l'aprofitament de cada finca per al quadrienni corresponent.
  
Sector PP-1. Aprofitament 0'38635 m2/m2.
  
Valor del sòl= Superfície x 0'38958 x 69,45 eur/m2t
  
Sector PP-A. Aprofitament 0'69475 m22t/m2s
  
Valor del sòl= Superfície x 0'69145 x 70,06 eur/m2t
  
Ha de concloure's, per tant, que la valoració del sòl portada a terme per l'Ajuntament s'ha ajustat al que disposa l'article 26 de la LRSV.
  
Sobre el valor total del preu just s'ha aplicat el premi d'afecció del 5%, d'acord amb el que establix l'article 47 de la Llei d'Expropiació Forçosa.
  
Sisé. L'acord d'aprovació de l'expedient d'expropiació, pel procediment de taxació conjunta, habilita que, previ el pagament o depòsit de l'import, puga procedir-se a l'ocupació de la finca, i produïx els efectes previstos en els números 6, 7 i 8 de la Llei d'Expropiació Forçosa, sense perjuí de la valoració, si és procedent, pel Jurat Provincial d'Expropiació (article 138.4 RD.1346/1976 pel qual s'aprova la llei del sòl i ordenació urbanística i l'article 202 i 203 del RD 3288/1978 pel qual s'aprova el Reglament de gestió urbanística).
  
Seté. Correspon a la Comissió Territorial d'Urbanisme la competència per a l'aprovació definitiva dels expedients d'expropiació per taxació conjunta, d'acord amb l'article 10.d) del Reglament d'Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
En virtut de tot el que s'ha exposat anteriorment, la Comissió Territorial d'Urbanisme, en sessió del 13 de novembre de 2002, acorda:
  
Primer. Aprovar l'expedient d'expropiació per taxació conjunta tramitat per l'Ajuntament d'Aldaia per a l'obtenció dels terrenys destinats a la rotonda VV-3019, camí Pont Nou i av. Joan Fuster, del terme d'Aldaia.
  
Segon. Aprovar les valoracions de béns i de drets a expropiar.
  
Tercer. Declarar la urgent ocupació dels béns i dels drets afectats.
  
Contra el present acord, que no posa fi a la via administrativa, pel que fa al punt 3, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà d'haver rebut la present notificació.
  
Tot això, sense perjuí que s'hi puga exercir qualsevol altre recurs que s'estime oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.
  
Així mateix procedix notificar el present acord als interessats titulars de béns que figuren en el projecte d'expropiació, i acompanyar este de còpia del corresponent full de preu just i significant-los que, en el termini dels 20 dies hàbils següents en d'haver rebut la notificació, podran manifestar per escrit davant esta Comissió Territorial d'Urbanisme la seua disconformitat amb la valoració establida en l'expedient aprovat. Si en tal termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entén determinat el preu just definitivament i de conformitat.
  
Dels fulls d'apreciació impugnats es donarà trasllat per esta Comissió, junt amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la llei sobre règim del sòl i valoracions.
  
València, 13 de novembre de 2002.- El secretari de la Comissió Territorial d'Urbanisme: José Manuel Palau Navarro.